પૂજ્ય (બહેનશ્રી) ચંપાબેન કે જેમનો જન્મ તા. 7/08/1914 વિ.સં.1970 ભાદરવા (ગુ.શ્રાવણ) વદી-2 ને શુક્રવારને દિવસે માતા તેજબા તથા પિતા જેઠાલાલભાઈના ધાર્મિક સંસ્કારો થયો હતો. તેઓનું બાળપણ ધર્મ, વૈરાગ્ય તથા ભક્તિમય સંસ્કારોથી અભિસિંચિત હતુ. તેમને લઘુ-વયમાં જ પૂજ્ય ગુરૂદેવશ્રીની શુદ્ધાત્મસ્પર્શી વજ્રવાણીના શ્રવણનું પરમ સૌભાગ્ય પ્રાપ્ત થયું હતું. તેનાથી તેઓમાં સમ્યક્ત્વ-આરાધના પૂર્વસંસ્કાર પુનઃ સાકાર થયા. તેઓ શ્રીએ તત્વમંથનના અંતર્મુખ ઉગ્ર પૂરૂષાર્થ દ્વારા વિ.સં.1989 (ઈ.સ.1933)માં 18વર્ષની બાળાવયમાં જ નિજ શુદ્ધાત્મદેવનો ફાગણ વદ 10 ના દિને સાક્ષાત્કાર કરી નિર્મળ સ્વાનુભૂતિ પ્રાપ્ત કરી. દિવસે-દિવસે વૃદ્ધિગત-ધારા પ્રવાહરૂપ વર્તતી, આ વિમળ અનુભૂતિથી સદા પવિત્ર તેમનું પ્રવર્તમાન જીવન, પૂજ્ય ગુરૂદેવશ્રીની માંગલિક, પ્રબળ પ્રભાવનારૂપ છાયામાં મુમુક્ષુઓને સદા પવિત્ર જીવનની પ્રેરણા આપતું રહ્યુ છે.